《昔有诗二章示二子 其二》
清代·汪辉祖

昔有一束书，无多手泽在。雒诵功易殚，文章溯流派。

一瓻偶借人，何处得津逮。勤勤克期钞，腕脱敢云惫。

一隅以三反，周行问向背。摧摩颛且精，幸邀葑菲采。

即今万牙签，经史颇萃荟。余力罗百家，编辑及细碎。

爱博情转疏，读多不求解。譬如宝山回，空手徒自慨。

古贤惜分阴，青春可能再。

作者简介：（1731—1807）浙江萧山人，幼名鳌，字焕曾，号龙庄，晚号归庐。乾隆四十年进士，任湖南宁远知县，调署道州知州，旋被劾去官。任官前曾作幕友三十余年，善于吏治。有《佐治药言》、《学治臆说》、《病榻梦痕录》(自编年谱)，另有《史姓韵编》、《二十四史同姓名录》等。